钦定古今图书集成/明伦汇编/皇极典/第250卷 > 书经 > 咸有一德
## 钦定古今图书集成/明伦汇编/皇极典/第250卷 > 书经 > 咸有一德

伊尹既复政厥辟，将告归，乃陈戒于德曰：“呜呼！天难
谌，命靡常。常厥德，保厥位。厥德匪常，九有以亡。夏王
弗克庸德，慢神虐民，皇天弗保，监于万方，启迪有命，
眷求一德，俾作神主。惟尹躬暨汤，咸有一德，克享天
心，受天明命，以有九有之师，爰革夏正。非天私我有
商，惟天佑于一德；非商求于下民，惟民归于一德。德
惟一，动罔不吉；德二三，动罔不凶。”惟吉凶不僭在人；
惟天降灾祥，在德